Wilhelm Friedrich Schlotterbeck

Wilhelm Friedrich Schlotterbeck (født 23. februar 1777 i Hertingen im Markgräflerland (i dag en del av Bad Bellingen), SüdbadenDe eldre kildene oppgir enten Härkingen i kantonen Solothurn i Sveits eller en landsby kalt «Härtingen bei Basel» som fødested. Det er nok det siste som stemmer, men det bør påpekes at det her handler om det tyske Hertingen im Markgräflerland (i dag en del av Bad Bellingen) i sydlige Baden. Jamfør Österreichisches Biographisches Lexikon 1815–1950 (bd. 10, s. 220f.) eller Hebel-Biografie. Schlotterbeck var dermed ingen sveitsisk, men en tysk kobberstikker, som fikk sin utdannelse i Basel., død 6. april 1819 i Wien) var en tysk landskapsmaler, tegner, grafiker og kobberstikker. Han ble kjent for sine romantiske landskapsbilder i akvatint-teknikk.

 Biografi 
Han ble født som sønn av pastoren Philipp Jakob Schlotterbeck (1728–1786). Faren døde i den unge alder av 58, hvorpå moren levet i fattige forhold. Til tross for hennes dårlige økonomiske tilstand valgte hun å gi sin sønn penger for å gå i lære hos Christian von Mechel i Basel.Johann Jakob Heinrich Czikann, Franz Gräffer: Oesterreichische National-Encyklopädie, in Commission der F. Beck'schen Universitäts-Buchhandlung, 1836, s. 551 Blant hans medelever i Basel finner man Christian Haldenwang. Allerede som student i Sveits malte han landskapsmalerier av området rundt Zürich, Sentral-Sveits og Berner Oberland.Basler Beiträge zur Geschichtswissenschaft. Verlag Helbing & Lichtenhahn, 1938, s. 245

I september 1796 ble Schlotterbeck ansatt av kobberstikkerselskapet Chalkographische Gesellschaft zu Dessau, hvor han arbeidet frem til 1800.Friedrich Bury, Martin Dönike: Briefe aus Italien an Goethe und Anna Amalia. Wallstein Verlag, 2007, s. 194. ISBN 3835301411 hhv. ISBN 9783835301412 Fire av kobberstikkene han laget for selskapet (efter tegninger av Claude Lorrain) havnet raskt i Napoleons kunstsamling og i Eremitasjen i St. Petersburg.

På grunn av den andre koalisjonskrigen dro Schlotterbeck fra Dessau til Wien, hvor han ble ansatt av kunstforleggeren Tranquillo Mollo. Mollo sendte ham i 1803/1804 ut på en «kunstnerisk oppdagelsesreise» til Salzburg, Tirol og Steiermark.Othmar Pickl: Erzherzog Johann von Österreich. Sein Wirken in seiner Zeit. Historische Landeskommission für Steiermark, 1982, s. 112 En kunstreise nummer to førte ham til St. Pölten, Melk, Enns, Steyr, Eisenerz, Graz og Mariazell.Georg Kaspar Nagler: Neues allgemeines Künstler-Lexicon (se «Litteratur»; online) På disse reisene tegnet han frem til 1810 mer enn 100 tegninger.

I de påfølgende årene tegnet han flere landskapsmalerier av Baden bei Wien og Helenental.Johann Kräftner: Im Schatten der Weilburg. Baden im Biedermeier. Ausstellungskatalog zur Ausstellung der Stadtgemeinde Baden im Frauenbad vom 23. September 1988 bis 31. Januar 1989. G. Grasl, 1988, s. 106. ISBN 385098186X hhv. ISBN 9783850981866 (utdrag) I 1806 offentliggjorde han 60 raderinger med utsikt mot områdene rundt Salzburg og Berchtesgaden. Schlotterbecks landskapsmalerier førte til en økonomisk suksess for hans forlegger Mollo.

Før sin død i april 1819 foretok han seg en siste kunstreise til Ungarn.

 Referanser 

 Litteratur 
 Bénézit, Emmanuel: Dictionnaire critique et documentaire des peintres, sculpteurs, dessinateurs et graveurs de tous les temps et de tous les pays. Gründ, 1976, s. 389.
 Bryan, Michael Bryan & George Stanley: A Biographical and Critical Dictionary of Painters and Engravers. H.G. Bohn, 1849, s. 712.
 Müller, Fr.: Die Künstler aller Zeiten und Völker; oder Leben und Werke der berühmtesten Baumeister, Bildhauer, Maler, Kupferstecher, Formschneider. Von den frühesten Kunstepochen bis zur Gegenwart. Ebner & Seubert, 1864, s. 466.
 Nagler, Georg Kaspar: Neues allgemeines Künstler-Lexicon. E. A. Fleischmann, 1845, s. 280-281 (med fullstendig verkliste)
 Österreichisches Biographisches Lexikon 1815–1950, bd. 10, s. 220f.

 Eksterne lenker 
 Biografisk artikkel om Schlotterback i leksikonet til Landesmuseum Niederösterreich
 Kort biografi med to aquatintkunstverker
 Utstillingen «Die Chalkographische Gesellschaft zu Dessau um 1800»

Kategori:Landskapsmalere
Kategori:Tyske tegnere
Kategori:Tyske grafikere
Kategori:Tyske gravører
Kategori:Personer fra Landkreis Lörrach